PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2003/KV/1/1/216						Bratislava 11.09.2003

	Protimonopolný úrad Slovenskej republiky, odbor dohôd obmedzujúcich súťaž, v správnom konaní začatom dňa 23.07.2003 na návrh podnikateľa Dr. Oetker, spol. s r.o., so sídlom Ľadová 14, 811 05 Bratislava, zastúpeného advokátkou Mgr. Renátou Záhorákovou, Karpatská 7, 811 05 Bratislava podľa § 25 ods.1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. vo veci vydania rozhodnutia podľa § 6 ods.5 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z o tom, že činnosti alebo konania vyplývajúce z Dohody o prevode vlastníctva a prevode práv uzatvorenej dňa 25.06.2003 medzi podnikateľmi Dr. Oetker, spol. s r.o., so sídlom Ľadová 14, 811 05 Bratislava a B.M. Kávoviny, spol. s r.o. so sídlom Bratislavská cesta 807/10, 92601 Sereď nie sú v rozpore s § 4 a 5 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. alebo či dohoda obmedzujúca súťaž nie je v rozpore s § 6 ods.1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. takto

r o z h o d o l :

podľa § 6 ods.5 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. Dohoda o prevode vlastníctva a prevode práv uzatvorená dňa 25.06.2003 medzi podnikateľmi Dr. Oetker, spol. s r.o., so sídlom Ľadová 14, 811 05 Bratislava a B.M. Kávoviny, spol. s r.o. so sídlom Bratislavská cesta 807/10, 926 01 Sereď nie je v rozpore s § 4 a 5 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z..

O d ô v o d n e n i e: 

	Listom zo dňa 22.07.2003, doručeným Protimonopolnému úradu SR (ďalej len úrad) dňa 23.07.2003 požiadala spoločnosť Dr. Oetker, spol. s r.o., so sídlom Ľadová 14, 811 05 Bratislava (ďalej len Dr. Oetker, spol. s r.o.) o vydanie rozhodnutia o tom, že Dohoda o prevode vlastníctva a prevode práv (ďalej len Dohoda) uzatvorená dňa 25.06.2003 medzi podnikateľmi Dr. Oetker, spol. s r.o. a B.M. Kávoviny, spol. s r.o. so sídlom Bratislavská cesta 807/10, 926 01 Sereď (ďalej len B.M. Kávoviny, spol. s r.o.) nie je v rozpore s § 4 a 5 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. (ďalej len zákon). Dňom 23.07.2003 začalo konanie podľa § 25 ods.1 zákona vo veci vydania rozhodnutia v zmysle § 6 ods.5 zákona o tom, že činnosti alebo konania vyplývajúce z tejto Dohody nie sú v rozpore s § 4 a 5 zákona, alebo či dohoda obmedzujúca súťaž nie je v rozpore s § 6 ods.1 zákona. Účastníkmi konania sú spoločnosť Dr. Oetker, spol. s r.o., zastúpená advokátkou Mgr. Renátou Záhorákovou, Karpatská 7, 811 05 Bratislava (ďalej len Mgr. Záhoráková) a spoločnosť B.M. Kávoviny, spol. s r.o.. Správny poplatok vo výške 2 000 Sk bol zaplatený dňa 08.08.2003.

	Podnikateľ Dr. Oetker, spol. s r.o. má ako predmet činnosti v obchodnom registri uvedenú výrobu potravinárskych výrobkov, nákup a predaj potravinárskych výrobkov, surovín, polotovarov a hotových tovarov a poradenskú činnosť súvisiacu s predmetom podnikania.

	Predmetom činnosti podnikateľa B.M. Kávoviny, spol. s r.o. je podľa zápisu do obchodného registra, okrem iného, výroba potravinárskych tovarov, sprostredkovanie obchodu s potravinárskym tovarom a veľkoobchod s potravinárskym tovarom.

	Predmetom posudzovanej Dohody je prevod ochranných známok vrátane nehmotných práv, ktoré sú ich súčasťou, chrániacich zmluvné výrobky a hnuteľné veci k výrobkom uvedeným v Článku II. posudzovanej Dohody. Podnikateľ Dr. Oetker, spol. s r.o. listom zo dňa 27.08.2003 prostredníctvom svojej splnomocnenej zástupkyne Mgr. Záhorákovej označil obsah posudzovanej Dohody za predmet obchodného tajomstva.

	Podľa § 5 ods.1 zákona dohoda o prevode práv alebo poskytnutí licencií na vynálezy, priemyselné vzory, ochranné známky, obchodné mená, chránené odrody rastlín alebo plemená zvierat, úžitkové vzory a chránené topografie polovodičových výrobkov alebo časť tejto dohody je zakázaná podľa § 4 zákona, ak obmedzovanie súťaže, ktoré z nej vyplýva pre nadobúdateľa týchto práv, nie je nevyhnutné na ich ochranu.

	Úrad posúdil jednotlivé ustanovenia predmetnej Dohody a prišiel k záveru, že neobsahujú dojednania obmedzujúce hospodársku súťaž v zmysle § 4 a 5 zákona.

	Úrad listom č. 5198/1/PMÚSR/2003 zo dňa 18.08.2003 a listom č. 5198/2/PMÚSR/2003 zo dňa 18.08.2003 vyzval účastníkov konania, aby sa podľa § 33 zákona pred vydaním rozhodnutia vo veci ústne alebo písomne vyjadrili k jeho podkladu a k spôsobu jeho zistenia, prípadne navrhli jeho doplnenie.

	Listom zo dňa 27.08.2003 spoločnosť Dr. Oetker, spol. s r.o. prostredníctvom svojej splnomocnenej zástupkyne Mgr. Záhorákovej oznámila, že nemá žiadne pripomienky na jeho doplnenie, ani ďalšie návrhy k výsledkom šetrenia úradu. Spoločnosť B.M. Kávoviny, spol. s r.o. sa v určenej lehote nevyjadrila.

	Na základe uvedených skutočností úrad rozhodol tak, ako je uvedené vo výrokovej časti tohto rozhodnutia.

P o u č e n i e  o  o d v o l a n í :

	Podľa § 34 ods. 1 v spojení s § 18 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom odboru dohôd obmedzujúcich súťaž, v lehote do 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní v znení neskorších predpisov včas podaný rozklad má odkladný účinok.

								Ing. Ján Šufliarsky
							       riaditeľ odboru dohôd
							       obmedzujúcich súťaž

Rozhodnutie dostane:

1. Mgr. Renáta Záhorákova
    advokátka
    Karpatská 7
    811 05 Bratislava

2. B.M. Kávoviny, spol.s r.o.
    Bratislavská cesta 807/10
    926 01 Sereď